Anel en James Alexander se fliek kry internasionale kontrak
JY LEES NOU Anel en James Alexander se fliek kry internasionale kontrak
Anel en James Alexander het goeie nuus gekry!
Hulle rolprent Discreet het 'n internasionale verspreidingskontrak deur 'n Amerikaans maatskappy gekry. Dié maatskappy het 'n kontrak geteken om die fliek wêreldwyd uit te reik buiten in Afrika waar Ster-Kinekor die regte het.
"Die maatskappy is nou betrokke by Wallmart, een van die grootste winkelgroepe in die wêreld. Hulle kan niks waarborg nie, maar hul glo hulle kan Discreet versprei. Dis maar 'n vrek lang proses en so min SA flieks kry dit reg om in die buiteland versprei te word, maar ons hoop vir die beste!"
James en Anel se maatskappy, Scramble Productions, is klaar besig met hulle volgende fliek met die werkstitel Semi-Soet. Dis 'n romantiese komedie wat grotendeels op 'n wynplaas afspeel.
"Ek kan nog nie veel daaroor sê nie, want daar is nog 'n paar groot beleggers en borge wat nog nie bevestig is nie. Ons hoop om Januarie 2011 in pre-produduksie in te gaan en skiet Februarie en Maart daaraan."
"James sal ook daarin 'n rol hê en as Diaan Lawrenson se versorging van haar baba en haar skedule by 7de Laan dit toelaat, gaan sy ook aan boord kom."